

R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

GRADONAČELNIK

KLASA: 602-01/23-04/57

URBROJ: 2177-1-01/01-23-1

Požega, 9. listopada 2023.

Grad Požega radi provedbe projekta „Petica za dvoje - VII. faza“ u sklopu otvorenog poziva na dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VI.“ Ministarstva znanosti i obrazovanja Republike Hrvatske koji se provodi u okviru Europskog socijalnog fonda plus, Operativnog programa Učinkoviti ljudski potencijali 2021.-2027., Prioriteta P2 Obrazovanje i cjeloživotno učenje, Specifičnog cilja ES04.6. 2f) Promicanje jednakog pristupa kvalitetnom i uključivom obrazovanju i osposobljavanju te njegova završetka, posebice kad je riječ o skupinama u nepovoljnom položaju, od ranog i predškolskog odgoja i obrazovanja preko općeg i strukovnog obrazovanja i osposobljavanja do tercijarnog obrazovanja, kao i obrazovanja i učenja odraslih, uključujući olakšavanje mobilnosti u svrhu učenja za sve i pristupačnosti osobama s invaliditetom“, radi provedbe Projekta „Petica za dvoje - VII. faza“, objavljuje sljedeći

J A V N I P O Z I V

1. Za odabir i zapošljavanje nezaposlenih osoba na poslovima POMOĆNIKA U NASTAVI ZA UČENIKE S TEŠKOĆAMA U RAZVOJU, na određeno vrijeme od 1. studenog 2023. godine do 21. lipnja 2024. godine, u OŠ Julija Kempfa koja je partner Gradu Požegi u provedbi Projekta „Petica za dvoje - VII. faza“, u sklopu otvorenog poziva na dostavu projektnih prijedloga „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VI.“ - 1 IZVRŠITELJ.

Pomoćnik u nastavi je osoba koja pruža neposrednu potporu učeniku tijekom odgojno-obrazovnoga procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima.

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

UVJETI:

- minimalno završeno četverogodišnje srednjoškolsko obrazovanje

- da protiv osobe nije pokrenut kazneni postupak.

Osim navedenih uvjeta kandidati moraju ispunjavati i slijedeće opće uvjete:

- punoljetnost

- hrvatsko državljanstvo

- zdravstvena sposobnost za obavljanje poslova radnog mjesta na koje se osoba prima.

DODATNI UVJET za pomoćnika u nastavi:

* završena edukacija te stečene kompetencije za posao.

Prednost će imati osobe:

- s iskustvom u radu kao pomoćnik u nastavi

- koje su sudjelovale u edukacijama za pomoćnika u nastavi.

Uz prijavu na Javni poziv potrebno je priložiti:

- životopis (vlastoručno potpisan)

- dokaz o odgovarajućem stupnju obrazovanja (preslika svjedodžbe, diplome ili potvrde o stečenoj stručnoj spremi)

- dokaz o hrvatskom državljanstvu (preslika domovnice ili osobne iskaznice)

- uvjerenje nadležnog suda da se protiv kandidata ne vodi kazneni postupak (ne starije od 3 mjeseca od dana objave ovog Javnog poziva)

- uvjerenje o prebivalištu (ne starije od 3 mjeseca od dana objave ovog Javnog poziva)

- dokaz o radnom iskustvu kao pomoćnika u nastavi (koje kandidati prilažu ako posjeduje takvo iskustvo)

- potvrdu o završenoj edukaciji za obavljanje poslova pomoćnika u nastavi (ukoliko je završena)

- potvrdu Hrvatskog zavoda za zapošljavanje, Područnog ureda Požega o statusu nezaposlene osobe

- dokaz o radnom stažu: elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskoga zavoda za mirovinsko osiguranje), odnosno potvrda o podacima evidentiranim u matičnoj evidenciji Hrvatskoga zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskoga zavoda za mirovinsko osiguranje.

U prijavi na ovaj Javni poziv obvezno je navesti datum i mjesto rođenja, adresu stanovanja te kontakt broj mobitela i elektronske pošte (e-mail).

Kandidati će prilikom sklapanja ugovora o radu dostaviti na uvid originale dokumenata.

MJESTO RADA: OŠ Julija Kempfa

OPIS POSLOVA:

Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s radnicima škole te vršnjacima učenika u razredu, što podrazumijeva razmjenu informacija potrebnu za praćenje i unapređivanje rada s učenikom.

RADNO VRIJEME: nepuno radno vrijeme - 5 sati dnevno, odnosno 25 sati tjedno.

PRIJEVOZ NA RAD: potpuno.

VRSTA UGOVORA : Ugovor o radu na određeno vrijeme sukladno odredbama Zakona o radu (Narodne novine, broj: 93/14., 127/17. , 98/19.,151/22. i 64/23.).

1. Radni odnos zasnovat će se sa Gradom Požega nakon provedenog selekcijskog postupka i edukacije kandidata.
2. Prijave na Javni poziv, s dokazima o ispunjavanju uvjeta podnose se u roku 8 dana od dana objave Javnog poziva na web stranici Zavoda za zapošljavanje, Područnog ureda u Požegi, i to neposredno ili preporučeno poštom, na adresu: Grad Požega, Trg Sv. Trojstva 1, 34000 Požega, s naznakom: „ Prijava za zapošljavanje pomoćnika u nastavi“.
3. Nepotpune i nepravodobne prijave neće se uzeti u razmatranje.

Osobe koje podnesu nepotpune i nepravodobne prijave na Javni pozivne ne smatraju se kandidatima prijavljenim na Javni poziv.

1. U skladu s Uredbom Europske unije 2016/679 Europskog parlamenta i Vijeća od 27. travnja 2016. godine te Zakonom o provedbi Opće uredbe o zaštiti podataka (Narodne novine, broj: 42/18.), prijavom na Javni poziv osoba daje privolu za prikupljanje i obradu svih unaprijed navedenih osobnih podataka te privolu za testiranje za navedena radna mjesta, a sve u svrhu zapošljavanja.
2. Za sve informacije, može se kontaktirati službena osoba u Upravnom odjelu za komunalne djelatnosti i gospodarenje Grada Požege, u Odsjeku za gospodarstvo, poduzetništvo i europske integracije, na broj telefona: 034/270-203.
3. O rezultatima Javnog poziva, kandidati će biti obaviješteni u zakonskom roku.

VIII. Ovaj će se Javni poziv objaviti na Hrvatskom zavodu za zapošljavanje, Područnom uredu Požega te na oglasnoj ploči i web. stranici Grada Požege.

GRADONAČELNIK

dr.sc. Željko Glavić